## Naredba o posebnim mjerama za uvoz proizvoda životinjskog podrijetla iz određenih trećih zemalja u Republiku Hrvatsku

### NN 76/2011 (6.7.2011.), Naredba o posebnim mjerama za uvoz proizvoda životinjskog podrijetla iz određenih trećih zemalja u Republiku Hrvatsku

MINISTARSTVO POLJOPRIVREDE, RIBARSTVA I RURALNOG RAZVOJA

1626

Na temelju članka 77. stavka 4. Zakona o veterinarstvu (»Narodne novine«, br. 41/07 i 155/08) i članka 48. stavka 1. i 4. Zakona o hrani (»Narodne novine«, br. 46/07 i 155/08) ministar poljoprivrede, ribarstva i ruralnog razvoja donosi

NAREDBU

O POSEBNIM MJERAMA ZA UVOZ PROIZVODA ŽIVOTINJSKOG PODRIJETLA IZ ODREĐENIH TREĆIH ZEMALJA U REPUBLIKU HRVATSKU

I.

Uvoz pošiljaka proizvoda životinjskog podrijetla za prehranu ljudi i hranidbu životinja iz određenih trećih zemalja u Republiku Hrvatsku dozvoljen je ukoliko ih prati potvrda o provedenim analitičkim testovima obavljenim u akreditiranom laboratoriju u zemlji podrijetla ili nekoj drugoj državi kako slijedi:

1. Albanija – za proizvode ribarstva na prisutnost histamina\*;

2. Bangladeš – za rakove namijenjene prehrani ljudi na prisutnost kloramfenikola, tetraciklina, oksitetraciklina i klortetraciklina, metabolita nitrofurana, malahitnog zelenila, kristal violeta i njihovih leuko metabolita;

3. Gabon – za proizvode ribarstva namijenjene prehrani ljudi na prisutnost teških metala i sulfita u skladu s Dodatkom II i Dodatkom III ove Naredbe;

4. Indija – za proizvode akvakulture namijenjenih prehrani ljudi na prisutnost rezidua veterinarskih lijekova;

5. Indonezija – za proizvode akvakulture na prisutnost rezidua farmakološki aktivnih tvari;

6. Kina – u skladu s Naredbom o zabrani uvoza u Republiku Hrvatsku živih životinja i proizvoda životinjskog podrijetla podrijetlom iz Kine (»Narodne novine«, br. 94/07) i tablicom iz Dodatka I ove Naredbe;

7. Meksiko – za meso konja i proizvode od mesa konja namijenjene prehrani ljudi na prisutnost rezidua veterinarskih lijekova, a svaku pošiljku na rezidue hormona i β-agonista;

8. Mijanmar (Burma) – za škampe na prisutnost kloramfenikola;

9. Ukrajina – za mlijeko u prahu ili mliječne zamjenice dobivene od mlijeka u prahu, namijenjene hranidbi životinja na prisutnost kloramfenikola.

II.

Iznimno od točke I. za Albaniju, Bangladeš i Indiju dozvolit će se uvoz pošiljaka proizvoda životinjskog podrijetla koje ne prati potvrda o provedenim analitičkim testovima uz uvjet da se pošiljka podvrgne laboratorijskoj analizi zdravstvene ispravnosti. Pošiljka mora biti uskladištena pod nadzorom službenog veterinara na trošak osobe odgovorne za pošiljku do dobivanja rezultata analize i donošenja konačne odluke.

III.

Sve troškove uzorkovanja i provođenja analiza iz točaka I. i II. snosi osoba odgovorna za pošiljku.

IV.

Danom stupanja na snagu ove Naredbe, prestaje važiti Naredba o posebnim mjerama za uvoz proizvoda životinjskog podrijetla iz određenih trećih zemalja u Republiku Hrvatsku (»Narodne novine«, br. 2/10).

V.

Ova Naredba stupa na snagu danom objave u »Narodnim novinama«.

Klasa: 011-02/11-01/107

Urbroj: 525-11-2-0489/11-1

Zagreb, 21. lipnja 2011.

Potpredsjednik Vlade
Republike Hrvatske i ministar poljoprivrede, ribarstva i ruralnog razvoja
Petar Čobanković, v. r.

**DODATAK I**

Posebni uvjeti za uvoz proizvoda životinjskog podrijetla u Republiku Hrvatsku:

Kemijski rizici[[1]](#footnote-29081-1)

|  |  |  |  |
| --- | --- | --- | --- |
| Država | Tvar | Proizvod | Mjere |
| Albanija | Histamin\* | Proizvodi ribarstva | 100% testiranje svake uvozne pošiljke na histamin\*, ako te pošiljke nisu praćene potvrdom o testiranju na kojoj se navodi da udovoljava dozvoljenim razinama histamina za Republiku Hrvatsku |
| Bangladeš | Rezidue veterinarskih lijekova | Rakovi uvezeni i namijenjenih prehrani ljudi | Rezultati analitičkih testiranja provedeni u mjestu podrijetla, posebice na prisutnost kloramfenikola, tetraciklina, oksitetraciklina i klortetraciklina, metabolita nitrofurana, malahitnog zelenila, kristal violeta i njihovih leuko metabolita.  Dodatno se uzorkuje najmanje 20% uvoznih pošiljaka na graničnoj veterinarskoj postaji ili mjestu odredišta do dobivanja negativnih rezultata. |
| Gabon | Teški metali i sulfiti | Proizvodi ribarstva | 100% testiranje svake uvozne pošiljke na teške metale i sulfite prema naputku nadležnog tijela. |
| Indija | Rezidue veterinarskih lijekova | Proizvodi akvakulture namijenjeni prehrani ljudi | Testiranje prije izvoza i certificiranje, naročito s obzirom na utvrđivanje prisutnosti klormfenikola, tetraciklina, oksitetraciklina i klortetraciklina, metabolita nitrofurana poštujući najmanju zahtijevanu granicu učinkovitosti izvedbe metode (MRPL) od 1 μg/kg |
| Indonezija | Rezidue farmakološki aktivnih tvari | Proizvodi akvakulture | 20% svake uvozne pošiljke testira se na rezidue farmakološki aktivnih tvari, posebice na kloramfenikol, metabolite nitrofurana i tetracikline. |
| Kina | Rezidue veterinarskih lijekova, pesticida, kontaminanata i zabranjenih tvari | Ribe i škampi iz akvakulture, slatkovodni rakovi meso zečeva, proizvodi od mesa peradi, jaja i proizvodi od jaja, med i matična mliječ crijeva | Testiranje prije izvoza i certificiranje od strane nadležnih tijela u Kini: kemijsko testiranje na kloramfenikol i nitrofurane i njihove metabolite, dodatno za proizvode od ribe iz akvakulture na malahitno zelenilo, kristal violet i njihove metabolite; |
| Meksiko | Rezidue veterinarskih lijekova | Meso konja i proizvodi od mesa konja | 100% testiranje svake uvozne pošiljke na rezidue hormona i β-agonista |
| Mijanmar  (Burma) | Rezidue veterinarskih lijekova | Škampi i proizvodi ribarstva | 100% testiranje svake uvozne pošiljke na rezidue kloramfenikola IZDVOJENO: škampi iz akvakulture zabranjeni jer nema monitoring plana kontrole rezidua |
| Ukrajina | Rezidue veterinarskih lijekova | Mlijeko u prahu ili mliječne zamjenice dobivene od mlijeka u prahu namijenjene hranidbi životinja | 100% testiranje svake uvozne pošiljke mlijeka u prahu ili mliječne zamjenice dobivene od mlijeka u prahu na rezidue naročito na prisutnost kloramfenikola |

**DODATAK II**

|  |  |  |
| --- | --- | --- |
| Teški metali | Vrsta proizvoda | Maksimalno dozvoljene količine (mg/kg) |
| OLOVO |  |  |
| Mišićno meso ribe | 0,30 |
| Rakovi (ljuskavci), isključujući smeđe meso morskih rakova i isključujući glavu i meso trupa jastoga i sličnih velikih rakova (ljuskavaca) (Nephropidae i Palinuridae) | 0,50 |
| Mekušci i školjkaši | 1,5 |
| Cephalopodi (bez viscere) | 1,0 |
| KADMIJ | Mišićno meso ribe | 0,050 |
| Mišićno meso ribe vrsta:  Engraulis species  Sarda sarda  Diplodus vulgaris  Anguilla anguilla  Mugil labrosus labrosus  Trachurus species  Luvarus imperialis  Sardina pilchardus  Sardinops species  Thunnus species  Euthynnus species  Katsuwonus pelamis  Dicologoglossa cuneata | 0,10 |
| Mišićno meso ribe vrste Xiphias gladius | 0,30 |
| Rakovi (ljuskavci), isključujući smeđe meso morskih rakova i isključujući glavu i meso trupa jastoga i sličnih velikih rakova (ljuskavaca) (Nephropidae i Palinuridae) | 0,50 |
| Mekušci i školjkaši | 1,0 |
| Cephalopodi (bez viscere) | 1,0 |
| ŽIVA | Proizvodi ribarstva (tarifne oznake 0306 i 0307) i mišćno meso ribe (tarifne oznake 0301, 0302, 0303, 0304). Makisimalno dozvoljene količine primjenjuju se na rakove (ljuskavci), isključujući smeđe meso morskih rakova i isključujući glavu i meso trupa jastoga i sličnih velikih rakova (ljuskavaca) (Nephropidae i Palinuridae), | 0,50 |
|  | Mišićno meso ribe vrsta:  Lophius species  Anarhichas lupus  Sarda sarda  Anguilla species  Hoplostethu species  Coryphaenoides rupestris  Hippoglossus hippoglossus  Makaira species  Lepidorhombus species  Mullus species  Esox lucius  Orynopsis unicolor  Tricopterus minutes  Centroscymnus coelolepis  Raja species  Sebastes marinus, S. mentella, S. viviparus  Istiophorus platypterus  Lepidopus caudatus, Aphanopus carbo  Pagellus species  Sve vrste morskog psa  Lepidocybium flavobrunneum, Ruvettus pretiosus, Gempylus serpens  Acipenser species  Xiphias gladius  Thunnus species, Euthynnus species, Katsuwonus pelamis | 1,0 |

**DODATAK III**

|  |  |
| --- | --- |
| Vrsta proizvoda | Makimalno dozvoljena granica (mg/kg ili mg/l) izražena kao SO2 |
| Suha soljena riba vrste Gadidae | 200 |
| Ljuskavci i cefalopodi |  |
| - svježi, smrznuti i duboko smrznuti | 150 u jestivim dijelovima |
| - ljuskavci, Penaeidae, Solenoceridae, porodica Aristaeidae  – do 80 jedinica  – 80 do 120 jedinica  – preko 120 jedinica | 150 u jestivim dijelovima  200 u jestivim dijelovima  300 u jestivim dijelovima |
| Ljuskavci i cefalopodi |  |
| - kuhani | 50 u jestivim dijelovima |
| - kuhani ljuskavci, Penaeidae, Solenoceridae, porodica Aristaeidae  – do 80 jedinica  – 80 do 120 jedinica  – preko 120 jedinica | 135 u jestivim dijelovima  180 u jestivim dijelovima  270 u jestivim dijelovima |

[[1](#footnote-29081-1-backlink)]\* Na histamin se pregledava samo plava riba i proizvodi ribarstva od ribe iz porodica: Scombridae, Clupeidae, Engraulidae, Coryfenidae, Pomatomidae

Naredba, NN 76/2011-1626